́й чте́тъ мл҃тву сію̀: ̑и бж҃е на́шъ, бж҃е богѡ́въ и гдс̑и господе́й, бж҃е саваѡ́ѳъ, тво́рче и созда́телю всея̀ ви́димыя и неви́димыя тва́ри, ѻ́ч҃е гдс̑а на́шегѡ іи҃са хрс̑та̀, люде́й твои́хъ іи҃ля, вѣ́дый удо́бь преложе́нное ѿ тебѐ и́стиннагѡ бг҃а къ чу̂ждымъ лѡ́жнымъ богѡ́мъ се́рдце, ѿ ідѡлослуже́нія изъ̑има́я тѣ́хъ, въ позна́ніи же и служе́ніи тебѐ єди́нагѡ и́стиннагѡ бг҃а всегда̀ неѿсту́пнѡ имѣ́ти хотя̀, ѡ́бразы и подѡ́бія тебѣ̀ и́стинному бг҃у проти̂вныя себѣ̀ сотвори́ти, во є́же я́кѡ гдс̑у тѣ̂мъ кла́нятися и служи́ти, преще́ніемъ запрети́лъ єсѝ:подѡ́бія же па́ки и ѡ́бразы, и́миже не чужды́хъ ло́жныхъ и не су́щихъ богѡ́въ, но тебѐ єди́нагѡ и́стиннагѡ бг҃а прест҃о́е и великолѣ́пое и́мя сла́вится, , уго́дникомъ твои́мъ мѡѷсе́омъ пе́рвѣе по ѡ́бразу пока́занному єму̀ на горѣ̀, ківѡ́тъ завѣ́та ѿ дре́ва негнію́щагѡ ѡбложе́нъ зла́томъ, въ не́мже скрижа̂ли завѣ́та, ста́мна злата̀ и аарѡ́новъ же́злъ пото́мъ возложены̀ бы́ша, и надъ̑ ни́мъ херуві̂ма два̀, и на ѻпо́нахъ дѣ́ломъ шве́ннымъ херуві́мѡвъ мно́жество устро́ити, два́ же херуві̂ма у углѡ́въ ѡчисти́лища:пото́мъ же и въ соломѡ́новомъ созда́нномъ тебѣ̀ хра́мѣ, херуві̂ма два̀ ѿ кѷпарі́снагѡ дре́ва, зла́томъ ѡбъ̑я́та поста́вити повелѣ́лъ єсѝ